Lambinong bubuyog

Ang Lambino o drone sa Ingles, ay isang lalaking pukyutan. Hindi tulad ng babaeng worker bee o mangagawang bubuyog, wala itong tinik o stinger. Hindi rin ito nangongolekta ng nektar o pollen at hindi makakakain nang mag-isa umaasa ito sa tulong ng mga mangagawang bubuyog o worker bee para pakainin. Ang pangunahing tungkulin ng drone ay makipagtalik sa isang virgin queen o Reynang bubuyog sa kanilang nuptial flight o pagtatalik habang lumilipad.

 Anatomiya 
Ang mga Lambino o drone ay may mga mata na dalawang beses ang laki ng sa mga mangagawang bubuyog (worker bee) at Reynang bubuyog (queen). Mas malaki rin ang kanilang katawan kumpara sa mangagawang bubuyog, ngunit karaniwang mas maliit pa rin kaysa sa Reynang bubuyog. Mas mataba ang kanilang tiyan kaysa sa mga mangagawa at reynang bubuyog. Bagaman mabigat ang katawan, kailangan nilang makalipad nang mabilis upang makasabay sa paglipad ng queen. Karaniwan, tumatagal ng humigit-kumulang 20 minuto ang kanilang paglipad.

Sa isang kolonya ng Apis cerana, may humigit-kumulang 200 drone sa panahon ng kasagsagan ng tag-init. Umaasa ang mga lambino sa mga mangagawang bubuyog para pakainin sila.

Sa huling bahagi ng taglagas, namamatay ang mga lambino o tinataboy mula sa pugad ng mga worker bee. Kasama rito ang paggupit ng pakpak ng drone o pagkalantad sa lamig, dahil hindi nila kayang protektahan o pakainin ang kanilang sarili. Hindi sila muling lumilitaw sa pugad hanggang sa huling bahagi ng tagsibol. Pinapalayas sila ng mga worker bee upang hindi maubos nang mabilis ang mga yaman ng pugad 

 Tungkulin 
Ang pangunahing tungkulin ng mga drone ay maging handa para pagpupunla sa reyna ng pukyutan. Karaniwan, hindi nakikipagtalik ang mga  lambino o drone sa virgin queen ( reyna ng bubuyog na hindi pa napupunlaan kahit na kailan) mula sa parehong pugad. Mas lumilipad ang Reyna ng mga bubuyog patungo sa mga lugar kung saan nagtitipon ang mga drone (drone congregation areas), at dito nagaganap ang karamihan ng pagtatalik. Kapag nagtagumpay ang isang Lambino na makipagtalik sa queen mula sa parehong pugad, maaaring magkaroon ng hindi pantay na pattern ng mga sisiw sa pugad (maraming bakanteng cells) dahil tinatanggal ng mga nurse bee ang diploid na larvae ng drone. Kinakain ito ng mga worker bee upang ma-recycle ang protina.
Nagaganap ang pagtatalik habang lumilipad, kaya kailangan ng lambino ng mahusay na paningin, na ibinibigay ng malalaking mata nito. Kapag matagumpay ang drone sa pagtatalik, ang dugo sa katawan nito ay dumadaloy sa kanyang endophallus, na nagdudulot ng pagkawala ng kontrol sa buong katawan. Nahihiwalay ang katawan ng lambino, naiwan ang bahagi ng endophallus sa Reyna, na tumutulong sa pagsunod ng susunod na drone.

Maaring magparami ang isang reynang pukyutan sa pamamagitan ng pagpapa-punla sa isang lambino sa loob ng mating yard o silid sa loob ng pukytan ngunit kailangan ng maraming lambino upang ito ay maging matagumpay.  

Sa mga lugar na may matinding taglamig, pinalalabas ang lahat ng drone mula sa pugad tuwing taglagas. Nagsisimulang paramihin ang kolonya ng mga drone sa tagsibol, at umaabot sa kasagsagan ang populasyon ng lambino sa panahon ng kuyog (swarm) sa huling bahagi ng tagsibol at unang bahagi ng tag-init. Ang karaniwang buhay ng isang drone ay humigit-kumulang 90 araw

Ibang Papel ng Drone

Bagaman nakatutok ang mga lambino sa pagtatalik at pagpapalaganap ng pugad, may iba rin itong tungkulin. Kapag naramdaman ng mga pukyutan na hindi tama ang temperatura sa pugad, lumilikha sila ng init sa pamamagitan ng panginginig o nagpapalabas ng init sa pamamagitan ng paggalaw ng mga pakpak gaya ng ginagawa ng mga mangagawang bubuyog.

 Mga sanggunian 

Kategorya:Bubuyog
Kategorya:Pag-aalaga ng bubuyog